મોરબી : જીએસટી અને નોટબંધી બાદ મંદીમાં ગરક થયેલા મોરબીના ઘડિયાળ ઉદ્યોગને બેઠો કરવા અજંતા – ઓરેવા કંપનીએ બીડું ઝડપી લઈ નાના ઉદ્યોગકારોની ઇનોવેટિવ સ્કીલને વિશ્વસ્તરે મુકવા દરરોજ ૧૫૦૦૦ કલોકનું જોબવર્ક આપવાની જાહેરાત મોરબી ક્લોક એસોસિયેશનની વાર્ષિક મિટિંગમાં ચીફ ગેસ્ટ તરીકે હાજર રહેલા અજંતા કંપનીના એમડી જયસુખભાઇ પટેલે કરી હતી. સાથે – સાથે મોરબી ક્લોક એસોસિએશન સાથે અજંતા કંપનીએ હાથ મિલાવી એસોસિયેશનના સભ્ય બનતા ગઈકાલનો દિવસ મોરબીના ઘડિયાળ ઉદ્યોગ માટે ઐતિહાસિક બની ગયો હતો.